Document ID: 32006L0027

KOMISJONI DIREKTIIV 2006/27/EÜ,
3. märts 2006,
millega muudetakse tehnika arenguga kohandamise eesmärgil nõukogu direktiive 93/14/EMÜ kahe- või kolmerattaliste mootorsõidukite pidurite kohta ja 93/34/EMÜ kahe- või kolmerattaliste mootorsõidukite kohustusliku märgistuse kohta, Euroopa Parlamendi ja nõukogu direktiive 95/1/EÜ kahe- või kolmerattaliste mootorsõidukite maksimaalse valmistajakiiruse, maksimaalse pöördemomendi ja mootori maksimaalse kasuliku võimsuse kohta ja 97/24/EÜ kahe- või kolmerattaliste mootorsõidukite teatavate osade ja omaduste kohta
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 18. märtsi 2002. aasta direktiivi 2002/24/EÜ kahe- või kolmerattaliste mootorsõidukite tüübikinnituse kohta, millega tunnistatakse kehtetuks nõukogu direktiiv 92/61/EMÜ, (1) eriti selle artiklit 17,
võttes arvesse nõukogu 5. aprilli 1993. aasta direktiivi 93/14/EMÜ kahe- või kolmerattaliste mootorsõidukite pidurite kohta, (2) eelkõige selle artiklit 4,
võttes arvesse nõukogu 14. juuni 1993. aasta direktiivi 93/34/EMÜ kahe- või kolmerattaliste mootorsõidukite kohustusliku märgistuse kohta, (3) eelkõige selle artiklit 3,
võttes arvesse Euroopa Parlamendi ja nõukogu 2. veebruari 1995. aasta direktiivi 95/1/EÜ kahe- või kolmerattaliste mootorsõidukite maksimaalse valmistajakiiruse, maksimaalse pöördemomendi ja mootori maksimaalse kasuliku võimsuse kohta, (4) eelkõige selle artiklit 4,
võttes arvesse Euroopa Parlamendi ja nõukogu 17. juuni 1997. aasta direktiivi 97/24/EÜ kahe- või kolmerattaliste mootorsõidukite teatavate osade ja omaduste kohta, (5) eelkõige selle artiklit 7,
ning arvestades järgmist:
(1)
Direktiivid 93/14/EMÜ, 93/34/EMÜ, 95/1/EÜ ja 97/24/EÜ on üksikdirektiivid, mis käsitlevad direktiiviga 2002/24/EÜ kehtestatud EÜ tüübikinnitusmenetlust.
(2)
Ühinenud Rahvaste Organisatsiooni Euroopa Majanduskomisjoni eeskirja nr 78 viimane muudatus on vaja sisse viia Euroopa tüübikinnituse nõuetes, selleks et säilitada direktiivis 93/14/EMÜ sätestatud nõuete samaväärsus Ühinenud Rahvaste Organisatsiooni Euroopa Majanduskomisjoni eeskirjas nr 78 sätestatud nõuetega.
(3)
Direktiivides 93/34/EMÜ ja 95/1/EÜ sätestatud nõudeid kahe- ja kolmerattaliste mootorsõidukite kohustusliku märgistuse ja maksimaalse kiiruse kohta saab parema õigusliku reguleerimise eesmärgil lihtsustada.
(4)
Tüübikinnitussüsteemi nõuetekohase toimimise tagamiseks tuleb selgitada, milliseid välispinnast väljaulatuvaid osi, turvavöö kinnituspunkte ja turvavöid käsitlevaid sätteid kohaldatakse kerega ja kereta sõidukite suhtes.
(5)
Direktiivi 97/24/EÜ nõudeid originaalkatalüüsmuundurite ja originaalhelisummutite kohta tuleb selgitada ja täiendada.
(6)
Seepärast tuleks direktiive 93/14/EMÜ, 93/34/EMÜ, 95/1/EÜ ja 97/24/EÜ vastavalt muuta.
(7)
Käesoleva direktiiviga ettenähtud meetmed on kooskõlas tehnika arenguga kohandamise komitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 93/14/EMÜ lisa muudetakse vastavalt käesoleva direktiivi I lisale.
Artikkel 2
Direktiivi 93/34/EMÜ lisa muudetakse vastavalt käesoleva direktiivi II lisale.
Artikkel 3
Direktiivi 95/1/EÜ I lisa muudetakse vastavalt käesoleva direktiivi III lisale.
Artikkel 4
Direktiivi 97/24/EÜ 1. peatüki III lisa, 3. peatüki I ja II lisa, 4. peatüki I lisa, 5. peatüki I, II, VI ja VII lisa, 7. peatüki lisa, 9. peatüki II, III ja IV lisa, 11. peatüki pealkirja ja I lisa ning 12. peatüki I ja II lisa muudetakse vastavalt käesoleva direktiivi IV lisale.
Artikkel 5
1. Alates 1. jaanuarist 2007 ei tohi liikmesriigid käesoleva direktiiviga muudetud direktiivide 93/14/EMÜ, 93/34/EÜ, 95/1/EÜ ja 97/24/EÜ nõuetele vastavate kahe- või kolmerattaliste mootorsõidukite puhul asjaomase direktiivi sisuga seonduvatel põhjustel keelduda EÜ tüübikinnituse andmisest või keelata sellise mootorsõiduki registreerimist, müüki või kasutuselevõtmist.
2. Alates 1. juulist 2007 keelduvad liikmesriigid asjaomase direktiivi sisuga seonduvatel põhjustel EÜ tüübikinnituse andmisest mis tahes uut tüüpi kahe- või kolmerattaliste mootorsõidukitele, mis ei vasta käesoleva direktiiviga muudetud direktiivide 93/14/EMÜ, 93/34/EÜ, 95/1/EÜ ja 97/24/EÜ nõuetele.
Artikkel 6
1. Liikmesriigid jõustavad käesoleva direktiivi järgimiseks vajalikud õigusnormid, määrused ja haldusnormid hiljemalt 31. detsembriks 2006. Nad edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
2. Liikmesriigid edastavad komisjonile käesoleva direktiiviga reguleeritavas valdkonnas vastuvõetud põhiliste riigisiseste õigusnormide teksti.
Artikkel 7
Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
Artikkel 8
Käesolev direktiiv on adresseeritud liikmesriikidele.
Brüssel, 3. märts 2006

Labels: 7
8